sagorsarker/bangla-wikipedia huggingface dataset:
কাহাল জুর ইসরায়েল সিনাগগ

কাহাল জুর ইসরায়েল (ইংরেজি/পর্তুগিজ: Kahal Zur Israel; হিব্রু: קהל צור ישראל) ব্রাজিলের রেসিফি ১৯৭ নম্বরে রুয়া দো বোম জেসুসে (রুয়া দোস জুদেউস) অবস্থিত একটি ইহুদি সিনাগগ (উপাসনালয়) ছিল। এটি ১৬৩৬ সালে পর্তুগিজ এবং স্পেনীয় সেফার্দি ইহুদিদের দ্বারা প্রতিষ্ঠিত হয়েছিল, যারা জোরপূর্বক ধর্মান্তরকরণ থেকে বাঁচতে নেদারল্যান্ডসে আশ্রয় নিয়েছিল। নব্য খ্রিস্টানরা এবং যারা ইতোমধ্যে এই উপনিবেশে বসবাস করছিল তারাও উপাসনালয়টি নির্মাণে অংশ নিয়েছিল যারা সম্ভবত কাঠামো নির্মাণে সহায়তা করেছিল। এটি হলো সমগ্র আমেরিকা মহাদেশে নির্মিত প্রথম এবং সবচেয়ে পুরোনো সিনাগগ। বর্তমানে ভবনটি একটি যাদুঘর ব্যবহৃত হচ্ছে, যার মধ্যে একটি তাওরাত এবং বিমাহর পাশাপাশি প্রত্নতাত্ত্বিক খননকারীরা মূল সিনাগগের বিভিন্ন অংশ যেমন- মিকভেহ প্রদর্শিত রয়েছে।
১৬৩৬ থেকে ১৬৫৪ সাল পর্যন্ত সিনাগগটি ১৯৭ ও ২০৩ নং বাড়ি "রুয়া দো বোম জেসুস" (পুরাতন নাম: "রুয়া দো বোম জুদেউস"; অর্থ: "ইহুদিদের সড়ক")-এর স্থানে ব্যবহৃত হয়েছিল। ১৭ শতকের মাঝামাঝি সময়ে যখন ওলন্দাজরা উত্তর-পূর্ব ব্রাজিলের এই অংশটি সাময়িকভাবে নিয়ন্ত্রণে নিয়েছিল তখন এটি সমৃদ্ধির দিকে ধাবিত হয়। তখন উপাসনালয় প্রায় ১,৪৫০ জন ইহুদিদের একটি সম্প্রদায়কে সেবা প্রদান করেছিল। ১৬৪২ সালে এর একজন হাজ্জান জোসু ভেলোসিনো, এবং একজন রব্বি আইজাক আবোয়াব দা ফনসিকাকে রেসিফিতে পাঠানো হয়েছিল।
মূল সিনাগগ ভবনটি ২০ শতকের গোড়ার দিক পর্যন্ত টিকে ছিল, অতঃপর এটি ভেঙে ফেলা হয়। প্রত্নতাত্ত্বিক খননের মাধ্যমে ভেঙে ফেলা সিনাগগটি নিশ্চিত করা হয়েছে। ২০০১ সালে তারপর পুরানো সিনাগগটির স্থানে দাঁড়িয়ে থাকা একটা দোতলা বাড়িতে একটি ইহুদি যাদুঘর তৈরির সিদ্ধান্ত নেওয়া হয়, যার প্রথম তলায় দুটি দোকান ছিল।
স্পেন এবং পর্তুগালের সেফার্দি ইহুদিদের দ্বারা ১৭শ এবং ১৮শ শতকে নির্মিত সিনাগগগুলোর নকশার অনুকরণে নির্মিত এই জাদুঘরটি ২০০১ সালে খোলা হয়। বর্তমানে রেসিফিতে চারটি সিনাগগ রয়েছে। অনেক স্থানীয় ইহুদি তাদের বিবাহ এবং "বেনেই মিজাভত কাহাল জুর ইসরাইলে" উদযাপন করতে পছন্দ করে, কারণ তারা মনে করে, ব্রাজিলের সঙ্গে তাদের সংযোগের দীর্ঘ ইতিহাসের একটি প্রতীক হিসাবে ভূমিকা পালন করে এই সিনাগগটি। উপাসনালয়টি একটি বৃহত্তর সাংস্কৃতিক নবজাগরণের কেন্দ্রস্থল। প্রতি বছরের নভেম্বর মাসে একটি ইহুদি উৎসবে, নৃত্য, সিনেমা, খাবার, জিফিল্ট মাছ থেকে ফ্লুদেন পর্যন্ত অঞ্জলি দেওয়া হয়, যা প্রায় ২০,০০০ ইহুদি/অ-ইহুদি দর্শককে এখানে আকর্ষিত করে।
নারী ইমাম

কোন পরিস্থিতিতে নারীরা ইমাম হিসেবে কাজ করতে পারে, অর্থাৎ সালাতে (জামাতে) একটি জামাতের নেতৃত্ব দিতে পারে সে বিষয়ে মুসলমানদের মধ্যে মতভেদ রয়েছে। "'অর্থোডক্স অবস্থান"' হল যে নারীরা নামাজের নেতৃত্ব দিতে পারবে না, যা সমাজে পুরুষ এবং নারীদের ভিন্ন ভিন্ন ভূমিকা গ্রহণকে সমর্থন করে। খুব অল্প সংখ্যক ইসলামী চিন্তাধারার প্রতিষ্ঠান রয়েছে যেখানে নারীরা তারাবীহ (রমজানের ঐচ্ছিক নামাজ) বা শুধুমাত্র নিকটাত্মীয়দের নিয়ে গঠিত জামাতের ইমামতি করতে পারবেন তা সমর্থন করে। সমাজের সকল ক্ষেত্রে নারীরা তাদের যোগ্যতায় নেতা, শিক্ষক, চিকিৎসক, আইনবিদ, এবং কর্তৃপক্ষ হিসাবে সাফল্যের সাথে কাজ করছেন তবে ইসলামী আইনে নারীদের কখনোই শিক্ষক, চিকিৎসক, আইনবিদ, মুফতি, প্রচারক বা ধর্মপ্রচারক হতে বাধা দেওয়া হয়নি। ইসলামী বিজ্ঞানে নারী শিক্ষক দিয়ে পুরুষদের শিক্ষা দেওয়ার দীর্ঘ ইতিহাস রয়েছে।
ঐতিহাসিকভাবে, কিছু সম্প্রদায় মহিলাদের ইমাম হিসাবে কাজ করার জন্য গ্রহণযোগ্য বলে মনে করেছে। এটি শুধুমাত্র ইসলামের কেন্দ্রস্থল আরবে নয়, বরং বর্তমান শতাব্দীতে চীনেও, যেখানে মহিলাদের মসজিদ গড়ে উঠেছিল। পশ্চিমা বিশ্ব এবং যৌনতার বিষয়গুলো পুনর্বিবেচনা করে একবিংশ শতাব্দীতে এ বিতর্ক পুনরায় উতত্থাপিত করা হয়েছে।
একজন পুরুষের ছদ্মবেশে একজন নারী জুমার খুতবা দেওয়ার চেষ্টা করেছিলেন কিন্তু জামাতের সদস্যরা তাকে সনাক্ত করে এবং বাহরাইন পুলিশ তাকে গ্রেফতার করে। ২০০৪ সালে রমজানের শেষ শুক্রবারে ৭০০০ মুসল্লির সামনে দ্বীপ রাজ্যের অন্যতম বড় মসজিদে এই ঘটনা ঘটে। নকল দাড়ি ও গোঁফসহ পুরুষের পোশাক পরিহিত নারী খতিব কথা বলার ঠিক আগে মিম্বারে বসেছিলেন, সেই সময়ে কিছু উপাসক বুঝতে পেরেছিলেন যে নতুন ইমাম ছদ্মবেশে একজন নারী। তারা এবং মসজিদের ইমাম শেখ আদনান আল-কাত্তান, ৪০ বছর বয়সী নারীকে পুলিশের হাতে তুলে দেয়।
কানাডার মুসলমানরা ২০০৩ সাল থেকে মহিলাদের নেতৃত্বাধীন প্রার্থনা আন্দোলনে সক্রিয় ছিলেন। ২০০৪ সালে, ইউনাইটেড মুসলিম অ্যাসোসিয়েশন (ইউএমএ) মহিলাদের খুতবা দেওয়ার এবং নামাজের নেতৃত্ব দেওয়ার প্রতিশ্রুতি দিয়েছিল। সেই বছরে, ২০ বছর বয়সী মরিয়ম মির্জা ইউএমএ পরিচালিত টরন্টোর ইটোবিকোক মসজিদে ঈদুল ফিতরের খুতবার দ্বিতীয়ার্ধ প্রদান করেছিলেন। পরে একই বছর, ইয়াসমিন শাদি, পুরুষ ও নারী উভয়ের সমাবেশে রাতের ইশার নামাজের ইমামতি করেন।
২০১৯ সালে ইভা জানাদিন, অ্যান-সোফি মনসিনে এবং কাহিনা বাহলুল ফ্রান্সে মুসলিম নামাজের নেতৃত্বদানকারী প্রথম মহিলা ইমাম হয়েছিলেন।
২০১৮ সালে, কেরালার একজন নারী দেশের প্রথম মহিলা ইমাম হয়েছিলেন, যিনি নারী ও পুরুষ উভয়ের জুমার নামাজের নেতৃত্ব দিয়েছিলেন।
অভিন্ন দেওয়ানি বিধি

অভিন্ন দেওয়ানি বিধি বা ইউনিফ়র্ম সিভিল কোড (ইউ.সি.সি./ Uniform Civil Code) হচ্ছে ভারতে নাগরিকদের ব্যক্তিগত আইন প্রণয়ন ও বাস্তবায়নের প্রস্তাব, যা সকল নাগরিকের ক্ষেত্রে তাদের ধর্ম নির্বিশেষে সমানভাবে প্রযোজ্য হবে। বর্তমানে, বিভিন্ন সম্প্রদায়ের ব্যক্তিগত আইন তাদের ধর্মীয় শাস্ত্র দ্বারা পরিচালিত হয়। ভারতের বর্তমান শাসক দল ভারতীয় জনতা পার্টির দেশ জুড়ে একটি ইউনিফর্ম সিভিল কোড বাস্তবায়ন করার প্রতিশ্রুতির মধ্যে রয়েছে। এটি ভারতীয় রাজনীতিতে ধর্মনিরপেক্ষতা সম্পর্কিত একটি গুরুত্বপূর্ণ বিষয়। শরিয়া ও ধর্মীয় রীতিনীতি রক্ষায় ভারতের মুসলিম গোষ্ঠী এবং অন্যান্য রক্ষণশীল ধর্মীয় গোষ্ঠী ও সম্প্রদায়ের দ্বারা বিতর্কিত অব্যাহত রয়েছে। ব্যক্তিগত আইনসমূহ জনসাধারণের আইন থেকে পৃথক এবং বিবাহ, বিবাহবিচ্ছেদ, উত্তরাধিকার, দত্তক ও রক্ষণাবেক্ষণ বিষয়সমূহকে অন্তর্ভুক্ত করে। এদিকে, ভারতীয় সংবিধানের ২৫-২৮ অনুচ্ছেদ ভারতীয় নাগরিকদের ধর্মীয় স্বাধীনতার গ্যারান্টি প্রদান করে এবং ধর্মীয় গোষ্ঠীগুলিকে তাদের নিজস্ব বিষয়গুলি বজায় রাখার অনুমতি দেয়, সংবিধানের অনুচ্ছেদ ৪৪ ভারতীয় রাষ্ট্র প্রত্যাশা করে যে জাতীয় নীতি প্রণয়নের সময় সকল ভারতীয় নাগরিকদের জন্য নির্দেশমূলক নীতি ও সাধারণ আইন প্রয়োগ করবে।
ব্যক্তিগত আইন প্রথম ব্রিটিশ রাজের সময় প্রণীত হয়েছিল, প্রধানত হিন্দু ও মুসলিম নাগরিকদের জন্য। ব্রিটিশরা সম্প্রদায়ের নেতাদের বিরোধিতার আশঙ্কা করেছিল এবং এই গার্হস্থ্য ক্ষেত্রে আরও হস্তক্ষেপ করা থেকে বিরত ছিল। পূর্ববর্তী পর্তুগিজ গোয়া ও দমনে উপনিবেশিক শাসনের কারণে ভারতের গোয়া রাজ্য ব্রিটিশ ভারত থেকে বিচ্ছিন্ন ছিল, যেখানে গোয়া সিভিল কোড নামে পরিচিত একটি সাধারণ পারিবারিক আইন বজায় রাখা হয়েছিল এবং এইভাবে রাজ্যটি আজ পর্যন্ত ভারতে অভিন্ন নাগরিক বিধি বা ইউনিফর্ম সিভিল কোড সহ একমাত্র রাজ্য। ভারতের স্বাধীনতার পর, হিন্দু কোড বিল প্রবর্তন করা হয়, যা ভারতীয় ধর্মের মধ্যে বৌদ্ধ, হিন্দু, জৈন ও শিখদের মধ্যে বিভিন্ন সংখ্যায় ব্যক্তিগত আইন সংশোধন ও সংস্কার করে এবং খ্রিস্টান, ইহুদি, মুসলিম ও পার্সিদের হিন্দুদের থেকে পৃথক সম্প্রদায় হিসাবে চিহ্নিত করা হয়।
১৯৮৫ সালে শাহ বানো মামলার পর ভারতীয় রাজনীতিতে ইউসিসি একটি গুরুত্বপূর্ণ আগ্রহের বিষয় হিসেবে আবির্ভূত হয়। ধর্মীয় কাজকর্ম পালনের অধিকারের মৌলিক অধিকারকে সংক্ষিপ্ত না করে সব নাগরিকের জন্য কিছু আইন প্রযোজ্য করার প্রশ্ন উঠলে বিতর্কের সৃষ্টি হয়। বিতর্কটি তখন মুসলিম পার্সোনাল ল-এর উপর দৃষ্টি নিবদ্ধ করে, যা আংশিকভাবে শরিয়ত আইনের উপর ভিত্তি করে, একতরফা বিবাহ বিচ্ছেদ, বহুবিবাহের অনুমতি দেয় ও আইনগতভাবে শরিয়ত আইন প্রয়োগের অনুমতি প্রদান করে। ইউসিসি ২০১৯ সালের নভেম্বর ও ২০২০ সালের মার্চ দুইবার প্রস্তাব করা হয়েছিল, কিন্তু সংসদে উপস্থাপিত না করেই উভয় সময়ই তা প্রত্যাহার করা হয়েছিল। বিজেপি ও আরএসএস-এর মধ্যে পার্থক্যের কারণে বিলটি নিয়ে চিন্তা করা হচ্ছে বলে জানা গেছে।
আউন্স

আউন্স () হল ওজন ও আয়তন পরিমাপের একক বিশেষ। ব্ৰিটিশ শাসনামলে প্ৰচলিত এই এককের ব্যবহার বৰ্তমান প্ৰায় অপ্ৰচলিত। সংক্ষেপে ‘১ আউন্স’ একক ‘1 Oz’ লেখা হয়।
কঠিন পদাৰ্থের ওজন ক্ষেত্ৰে ১ আউন্স= প্ৰায় ২৮.৩৫ গ্ৰাম
তরল পদাৰ্থের ওজনের ক্ষেত্ৰে ১ আউন্স= প্ৰায় ২৮.৪৩ ঘন সেন্টিমিটার।
আউন্স প্রাচীন রোমান "আনসিয়া" থেকে উদ্ভূত, প্রাচীন রোমান একক পরিমাপের একটি একক যার ওজন প্রায় ২৭.৩৫ গ্রাম বা ০.৯৬৭ অ্যাভোয়ার্ডুপোইস আউন্স, যা ছিল রোমান পাউন্ডের (লিব্রা) এক দ্বাদশাংশ (১⁄১২)।
আয়শা হিদায়াতুল্লাহ

আয়শা হিদায়াতুল্লাহ সান ফ্রান্সিসকো বিশ্ববিদ্যালয়ের ধর্মতত্ত্ব ও ধর্মীয় অধ্যয়ন বিভাগে ইসলামি শিক্ষার সহযোগী অধ্যাপক। তিনি কুরআনের নারীবাদী ব্যাখ্যার জন্য বিশ্বে সবচেয়ে বেশি পরিচিত। তার জনপ্রিয় লিখিত বই "ফেমিনিস্ট এজেস অব দ্য 'কুরআন"।
আয়শা হিদায়াতুল্লাহ যুক্তরাষ্ট্রের সান ফ্রান্সিসকো শহরে জন্মগ্রহণ করেন। তিনি নারীবাদ নিয়ে লেখালিখি করেন। তার উল্লেখযোগ্য বই ‘কুরআনের নারীবাদী প্রান্ত’ দ্বারা বেশ পরিচিতি লাভ করেন তিনি।
আয়শা হিদায়াতুল্লাহ এমোরি বিশ্ববিদ্যালয় থেকে নারী শিক্ষায় স্নাতক পাশ ও ইউনিভার্সিটি অব ক্যালিফোর্নিয়া, সান্তা বারবারা থেকে গবেষণায় সম্মান ও পিএইচডি ডিগ্রি অর্জন করেন।
আয়শা হিদায়াতুল্লাহ ২০০৮ সালে সান ফ্রান্সিসকো বিশ্ববিদ্যালয়ে ইসলাম, জাতি, লিঙ্গ ও নীতিশাস্ত্র বিষয়ে স্নাতক কোর্স শেখানো শুরু করেন। তার গবেষণায় ইসলামি পাঠের নারীবাদী ব্যাখ্যা, ইসলামি ঐতিহ্যে নারী ও নারীত্বের প্রতিনিধিত্ব, যুক্তরাষ্ট্রে ইসলামের জাতিগতীকরণ, মার্কিন যুক্তরাষ্ট্রে মুসলিম নারীদের প্রতিনিধিত্ব এবং ইসলামি শিক্ষার উপর আলোকপাত করা হয়েছে। তিনি এই বিষয়গুলিতে বেশ কয়েকটি রচনা প্রকাশ করেছেন, যার মধ্যে উল্লেখযোগ্য হলো তার বই "কুরআনের নারীবাদী প্রান্ত।"
আয়শা হিদায়াতুল্লাহ আমেরিকান একাডেমি অফ রিলিজিয়নের ইসলাম, লিঙ্গ ও মহিলা ইউনিটের সহ-প্রতিষ্ঠাতা ও ইসলামে লিঙ্গ এবং মহিলাদের ক্ষেত্র বিকাশের লক্ষ্যের সহ-সভাপতি। তিনি তার ক্ষেত্রে ধর্মীয় বৈচিত্র্য ও ইসলামভীতি সম্বন্ধে অসংখ্য প্রকল্পে কাজ করেছেন। আমেরিকান একাডেমি অব রিলিজিয়ন ও ওয়াবাশ সেন্টার ফর টিচিং অ্যান্ড লার্নিং ইন থিওলজি অ্যান্ড রিলিজিয়নের সহ-পৃষ্ঠপোষকতায় ‘টিচিং এগেইনস্ট ইসলামফোবিয়া’ বিষয়ক একটি শিক্ষাগত কর্মশালার নেতৃত্বদানকারী দলের সদস্য ছিলেন।
হিদায়াতুল্লাহর বইটি ইসলাম ও কুরআনের প্রথম ব্যাপক পরীক্ষা করা হয়, যার ব্যাখ্যায় নারীবাদের হারমেনিউটিক্স অনুসরণ করে। তিনি বিংশ শতাব্দীর ইসলামী নারীবাদীদের ঐতিহ্যের একটি সংক্ষিপ্ত বিবরণ দেন। পরবর্তীতে তাদের সিদ্ধান্তের প্রতি সাড়া দেন ও সমালোচনা করেন। কুরআনের তার নারীবাদী ব্যাখ্যায় ইসলামী নৈতিকতার ভিত্তি হিসেবে লিঙ্গ সমতা এবং ন্যায়বিচারের দাবি করা হয়েছে। আয়শা হেদায়েতুল্লাহ পাঠের অনুমান প্রকাশ করে নারীবাদী এবং LGBTQ+ (সমকামিতা) আন্দোলনের পক্ষে ঐতিহ্যবাহী ব্যাখ্যামূলক ঐতিহ্যকে চ্যালেঞ্জ করেছেন।
বইটি আয়শা হিদায়াতুল্লাহ দ্বারা লিখিত। তিনি বইটিতে কুরআনের ব্যাখ্যা দ্বারা নারীর অধিকারের কথা উল্লেখ করেন। বইটিতে তিনি নারীর অধিকার, পড়াশোনা ও রাজনৈতিক দায়িত্বের কথা বলেন। বইটি ব্যাপক সাড়া পায়, ঠিক তেমনি তিনি বইটির বেশ সমালোচিতও হন। পুরষতান্ত্রিক সমাজের কথা বর্ণনা করে তিনি নারীদের জন্য লড়ে যান। বইটিতে নারীদের সমতা ও অধিকারের নিয়ে তিনি কুরআনসহ ব্যাখ্যা করেন।
কনকা কুরিস

কনকা কুরিস (১৬ অক্টোবর ১৯৬১ — ১৯৯৯) একজন তুর্কি নারীবাদী লেখক যিনি ১৯৯৮ সালে নিখোঁজ হওয়ার পর ২০ জুলাই ১৯৯৯ সালের তুরস্কের কোনিয়াতে শহীদ হন।
কুরিসকে তুর্কি হিজবুল্লাহর প্রাক্তন সদস্য বলে অভিযোগ করা হয়, কিন্তু পরে তিনি সংগঠনটির নিন্দা করেছিলেন এবং কুরআনের গোঁড়ামী ব্যাখ্যার সমালোচনা করেছিলেন। কুরিস ১৯৯৮ সালের জুলাইয়ে নিখোঁজ হন। তাকে ৩৮ দিন নির্যাতন করা হয় এবং তারপরে তাকে হত্যা করা হয়েছিল এবং তাকে একটি অগভীর কবরে দাফন করা হয়েছিল। খুনিদের দ্বারা নির্যাতনের সময়কাল রেকর্ড করা হয়েছিল। ক্রিয়াকলাপের পর যেখানে হিজবুল্লাহ নেতা হুসেইন ভেলিওগলু নিহত হয়, সেখানে ২০০০ সালের জানুয়ারিতে তার লাশ পাওয়া যায়। তার বয়স ছিল ৩৮।
তুর্কি হিজবুল্লাহ তাকে অপহরণ, নির্যাতন এবং তার মৃত্যুর দায় স্বীকার করে এবং বিবৃতিতে বলা হয়, "কনকা কুরিসের ক্রিয়া ও মতবাদসমূহ আল্লাহ্‌ ও কুরআন আল কারীম এর বিরুদ্ধে যায় যার জন্য তিনি ইসলামের একজন শত্রু এবং ধর্মনিরপেক্ষ নারীবাদী, তাকে হিজবুল্লাহ যোদ্ধারা অপহরণ করে এবং আমাদের ঘাঁটিতে জিজ্ঞাসাবাদ করা হয়। কনকা কুরিস, যিনি সরকারি ধর্মীয় মতবাদ এবং ধর্মহীন-ধর্মনিরপেক্ষ তুর্কি প্রজাতন্ত্রের নির্দেশনার সাথে সমান্তরালভাবে কাজ করেছেন পাশাপাশি তাকে জায়নবাদীরা ব্যবহার করেছেন। তার ক্রিয়াকলাপ মুসলমানদের সন্দেহে ফেলবে, তাকে শরীয়া আইনের প্রয়োজনীয়তা অনুসারে শাস্তি দেওয়া হয়েছে।" দেখা গেল হিজবুল্লাহ অনেক মানুষকে হত্যা করেছে। হিজবুল্লাহর শিকার একমাত্র নারী কুরিস।
তিনি ওরহান কুরিয়ার সাথে বিবাহ বন্ধনে আবদ্ধ হন এবং তিনি পাঁচ সন্তানের জননী। তিনি একজন ধর্মপ্রাণ মুসলমান ছিলেন।
অস্ট্রেলিয়ার ক্যানবেরার লেনক্স গার্ডেনের অংশ "ক্যানবেরা নারা পিস পার্ক" এ ইসলামের নারীদের অধিকার আদায়ের জন্য কনকা কুরিস ১৯৬০-১৯৯৮ নির্যাতিত এবং শহীদ লেখা সহ একটি ফলক স্থাপন করা হয়।
সেন্ট জন্স হিন্দু মন্দির

সেন্ট জন্স হিন্দু মন্দির কানাডার নিউফাউন্ডল্যান্ড ও লাব্রাডরের সেন্ট জন্সে অবস্থিত একটি হিন্দু মন্দির। ১৯৭৫ সালে হিন্দু সম্প্রদায় মাউন্ট পার্লে একটি হিন্দু মন্দির প্রতিষ্ঠা করে, এরপর স্বামী চিন্ময়ানন্দ ভগবান শ্রীকৃষ্ণের একটি চুনাপাথর নির্মিত বিগ্রহ দান করেন ও স্বামী দয়ানন্দ বিগ্রহটি মন্দিরে আনয়ন করেন।
দোগলাস লুইজ

দোগলাস লুইজ সোয়ারেস দে পাউলো (; জন্ম: ৯ মে ১৯৯৮; দোগলাস লুইজ নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৩–১৪ মৌসুমে, ব্রাজিলীয় ফুটবল ক্লাব ভাস্কো দা গামার যুব পর্যায়ের হয়ে খেলার মাধ্যমে লুইজ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ভাস্কো দা গামার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভাস্কো দা গামার হয়ে দুই মৌসুমে ২৫ ম্যাচে ৩টি গোল করার পর ২০১৭–১৮ মৌসুমে তিনি প্রায় ১২ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটিতে যোগদান করেছেন। ম্যানচেস্টার সিটিতে এক মৌসুম অতিবাহিত করার পর তিনি দুই মৌসুমের জন্য ধারে স্পেনীয় জিরোনার হয়ে খেলেছেন। ২০১৯–২০ মৌসুমে, তিনি প্রায় ১৭ মিলিয়ন ইউরোর বিনিময়ে ম্যানচেস্টার সিটি হতে অ্যাস্টন ভিলায় যোগদান করেছেন।
২০১৬ সালে, লুইজ ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন। তিনি ব্রাজিলের হয়ে এপর্যন্ত ২০২১ কোপা আমেরিকায় অংশগ্রহণ করেছেন, যেখানে তিতের অধীনে কোপা আমেরিকার রানার-আপ হয়েছেন।
ব্যক্তিগতভাবে, লুইজ বেশ কিছু পুরস্কার জয়লাভ করেছেন, যার মধ্যে ২০১৯ তুলোঁ প্রতিযোগিতার সেরা খেলোয়াড়ের পুরস্কার অন্যতম। দলগতভাবে, লুইজ এপর্যন্ত ২টি শিরোপা জয়লাভ করেছেন, যার উভয়ই ব্রাজিলের হয়ে জয়লাভ করেছেন।
দোগলাস লুইজ সোয়ারেস দে পাউলো ১৯৯৮ সালের ৯ই মে তারিখে ব্রাজিলের রিউ দি জানেইরুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দালেথ

দালেথ (, অথবা দালেত বা দালেদও বানান করা হয়) হচ্ছে সেমিটীয় বর্ণমালার ৪র্থ বর্ণ। বর্ণটির ফিনিশীয় সংস্করণ "দালেত" 𐤃, হিব্রু সংস্করণ "‘দালেত" , আরামাইক সংস্করণ "দালাথ" , সিরিয়াক সংস্করণ "দালাত্ব্" এবং আরবি সংস্করণ "" (আবজাদি ক্রমধারায় ৪র্থ বর্ণ, আধুনিক ক্রমধারায় ৮ম বর্ণ)। আ-ধ্ব-বতে এর উচ্চারণ , যা বাংলা "দ্" এর অনুরূপ বা নিকটবর্তী। আরবিতে এর আরেকটি রূপ বিদ্যমান, যার নাম "যা’ল" ذ, এবং এর উচ্চারণ , যা ইংরেজি "z" বর্ণের কিছটা নরম উচ্চারণের মতোন এর সাংখ্যিক মান ৪।
গ্রিক "ডেল্টা" Δ, লাতিন "দে" (ইংরেজি নাম "ডি") D এবং সিরিলীয় "দে" Д এই দালেথ থেকে আগত।
কেসিয়া আলি

কেসিয়া আলী (জন্ম ১৯৭২) একজন আমেরিকান ইসলামিক পণ্ডিত। যিনি ইসলামিক আইনশাস্ত্র (ফিকহ) এবং প্রাথমিক ও আধুনিক ইসলামে নারীদের ভূমিকা বিষয়ে গবেষণায করেন। বর্তমানে তিনি বোস্টন বিশ্ববিদ্যালয়ে ধর্মীয় বিষয়ক অধ্যাপক হিসেবে কর্মরত আছেন। তিনি এর আগে ব্র্যান্ডাইস বিশ্ববিদ্যালয়ের নারীবাদী যৌন নৈতিকতা প্রকল্পের একটি পদে অধিষ্ঠিত ছিলেন এবং ব্র্যান্ডিস ইউনিভার্সিটি (২০০১-২০০৩) ও হার্ভার্ড ডিভিনিটি স্কুলে গবেষণা সহযোগী ও পোস্টডক্টরাল ফেলো ছিলেন।
আলী ১৯৯৩ সালে স্ট্যানফোর্ড বিশ্ববিদ্যালয় হতে ইতিহাস ও নারীবাদী শিক্ষায় বিএ ডিগ্রি অর্জন করেন। তারপর তিনি ডিউক বিশ্ববিদ্যালয় হতে ধর্ম বিষয়ে যথাক্রমে এমএ (২০০০) ও পিএইচডি (২০০২) ডিগ্রি লাভ করেন। কলেজে পড়ার সময় তিনি ইসলাম ধর্ম গ্রহণ করেন।
ইসলামের সাথে বিবাহ ও নারীত্বের সম্পর্ক এবং বিকাশ সম্পর্কিত উল্লেখযোগ্য সংখ্যক লেখনি কেসিয়া আলী লিখেছেন। তার প্রধান রচনার মধ্যে রয়েছে "সেক্সুয়াল ইথিক্স ও ইসলাম: কুরআন, হাদীস ও আইনশাস্ত্রে নারীবাদী ভাবনা; প্রাথমিক ইসলামে বিবাহ এবং দাসত্ব; ইমাম শাফি: পণ্ডিত ও আলেম; দ্যা লাইভস অব মোহাম্মাদ;" এবং অতি সম্প্রতি "হিউম্যান ইন ডেথ: মরালিটি এন্ড মর্টালিটি ইন জেডি রব'স নোভেলস"। "উইমেন ইন ল্যাটিন আমেরিকা এন্ড দ্যা ক্যারিবিয়ান" এবং "ইসলাম: দ্যা কি কনসেপ্ট" বই দুইটির সহ-লেখক হিসেবেও কেসিয়া আলী কাজ করেছেন। একজন পণ্ডিত হিসেবে, পশ্চিমা বিশ্ব ইসলামে নারীদের যেভাবে উপলব্ধি করে সে সম্পর্কে তিনি সংবেদনশীল এবং বলেছেন যে ইসলামী গবেষণায় "লিঙ্গের বিষয়গুলি প্রত্যেকের মনে খুব বেশি।" 
"সেক্সুয়াল ইথিক্স এন্ড ইসলাম: ফেমিনিস্ট রিফ্লেকশনস অন কুরআন, হাদিস ও জুরিস্প্রুডেন্স" কে বলা হয় তুলনামূলক ইসলামী গবেষণায় ইসলামের ইতিহাসে "চ্যালেঞ্জেনিং অবদান"।
আমেরিকান একাডেমি অব রিলিজিয়ন এর বেশ কয়েকটি পরিসেবায় তিনি নেতৃত্বে ভূমিকা পালন করেছেন। তিনি এখানে স্ট্যাটাস কমিটির পরিচালক হিসেবেও দায়িত্ব পালন করেছেন। মিস আলী সোসাইটি ফর দ্য স্টাডি অফ মুসলিম এথিক্সের সভাপতি হিসেবেও দায়িত্ব পালন করেছেন। পেশাগত কর্মকাণ্ডের বাইরে, তিনি ২০১০ সাল থেকে অক্সফ্যাম আমেরিকার সাথে জড়িত এবং ২০১৩ সাল থেকে সেখানে নেতৃত্ব পরিষদে দায়িত্ব পালন করছেন।
২০১৮ সালে সহ-প্রিতিষ্ঠাতা হিসেবে বিলিভারস বেইল আউট নামের একটি সাহায্য সংস্থা গঠন করেন। এই সংস্থার কাজ হচ্ছে যাকাতের অর্থ ব্যবহার করে অভাবী মুসলিমদের প্রি ট্রায়াল ডিটেনশন থেকে মুক্ত করা এবং তাদের শিক্ষা ও সচেতনতা বৃদ্ধি করা।
বেটিনা গোইসলার্ড

বেটিনা গোইসলার্ড (১১ নভেম্বর ১৯৭৪–১৬ নভেম্বর ২০০৩) ছিলেন জাতিসংঘের শরণার্থীবিষয়ক হাইকমিশনারের (ইউএনএইচসিআর) একজন ফরাসি কর্মী। তাকে আফগানিস্তানে এই সংস্থার পরিচালিত মিশনে নিযুক্ত করা হয়েছিল। ২০০১ সালের ডিসেম্বরে তালেবানদের পতনের পর তিনিই প্রথম জাতিসংঘের কর্মী যিনি সেই দেশে নিহত হন।
বেটিনা গোইসলার্ড ফ্রান্সের সাউমুরে জন্মগ্রহণ করেন। তার বাবা কূটনীতিক বার্নার্ড গোইসলার্ড ফরাসি হলেও মাতা একজন ইংরেজ। তিনি প্যারিস এবং কায়রোতে আরবিতে ডিগ্রি নেন এবং স্নাতক শেষ করার পর, ইউএনএইচসিআর কর্তৃক জুন ১৯৯৯ সালে রুয়ান্ডায় একটি ফিল্ড অ্যাসাইনমেন্টের জন্য নিয়োগ প্রাপ্ত হন। তিনি প্রায় তিন বছর সেখানে কাটিয়েছেন। সেখানে তিনি ফিরে আসা শরণার্থীদের সহায়তা করার জন্য কাজ করছেন। এরপর তিনি ২০০২ সালের জুন মাসে গিনি এবং তারপর আফগানিস্তানে চলে যান।
আফগানিস্তানে, তিনি ইউএনএইচসিআরের প্রায় ৫০,০০০ বাস্তুচ্যুত আফগান শরণার্থীদের দেশের দক্ষিণ-পূর্বের গজনি শহরের আশেপাশে তাদের বাড়িতে ফিরতে সাহায্য করার কাজে জড়িত ছিলেন।
২০০৩ সালের ১৬ নভেম্বর, স্পষ্টভাবে চিহ্নিত ইউএনএইচসিআর গাড়িতে গজনির রাস্তা দিয়ে গাড়ি চালানোর সময় মোটরসাইকেলে দুই জন তাকে পয়েন্ট-ব্ল্যাঙ্ক রেঞ্জ থেকে গুলি করে। কয়েক মিনিট পরে হাসপাতালে পৌঁছানোর পরে তাকে মৃত ঘোষণা করা হয়। তার দুই আততায়ীকে স্থানীয় জনতা ধরে মারধর করে এবং তারপর স্থানীয় নিরাপত্তা বাহিনী তাকে হেফাজতে নেয়।
১৮ নভেম্বর তালেবানরা তাকে হত্যার দায় স্বীকার করে। তারা দাবি করে, গোইসলার্ড খ্রিস্ট ধর্মের অনুসারী হওয়ায় তারা তার উপর আক্রমণ করে হত্যা করে। এই ঘটনার পর জাতিসংঘ অবিলম্বে আফগানিস্তানে তার মিশনের কলেবর হ্রাস করে। সেসময় সংঘটনটি আফগানিস্তানের চারটি প্রদেশ থেকে তাদের আন্তর্জাতিক শরণার্থী বিষয়ক কর্মীদের প্রত্যাহার করে। দুই দিন পর তার ইচ্ছানুযায়ী বেটিনা গুইসলার্ডকে কাবুলে সমাহিত করা হয়।
২০০৪ সালের ১০ ফেব্রুয়ারি তার দুই আততায়ী জিয়া আহমাদ এবং আব্দুল নবী এই হত্যার দায়ে দোষী সাব্যস্ত হয় এবং তাদের মৃত্যুদণ্ড কার্যকর করা হয়। উভয়ই সাবেক তালেবান শাসনের অধীনে সরকারি কর্মচারী ছিল। তারা এই সিদ্ধান্তের বিরুদ্ধে আপিলের পরিকল্পনা করছেন বলে জানা গেছে। এক মাস পরে, তালেবান বিদ্রোহীরা তুর্কি হাইওয়ে ইঞ্জিনিয়ার এবং তার আফগান ড্রাইভারকে অপহরণ করে এবং আহমদ এবং নবীকে মুক্তি না দিলে তাদের হত্যার হুমকি দেয়। তুর্কি প্রকৌশলী এবং তার আফগান ড্রাইভার কয়েক মাস পরে নিঃশর্ত মুক্তি পায়।
বার্থা সলোমন

বার্থা সলোমন (১ জানুয়ারি ১৮৯২- ১৯৬৯) ছিলেন একজন দক্ষিণ আফ্রিকার আইনজীবী ও রাজনীতিবিদ। তিনি ছিলেন দেশটির নারী অধিকারের জন্য প্রথম দিকের সমর্থকদের একজন। 
সলোমন ১৮৯২ সালের ১ জানুয়ারি মিনস্কে জন্মগ্রহণ করেন। চার বছর বয়সে, তাকে এবং তার বড় বোনকে তাদের মা সোনিয়া শোয়ার্জ দক্ষিণ আফ্রিকায় ইদেল শোয়ার্জ নামে একজন জায়নবাদী অগ্রগামী র বাবার সাথে যোগ দিতে নিয়ে যান। 
তিনি ১৯১১ সালে অ্যাংলিকান ডাইওসেসান কলেজ থেকে ক্লাসিকসে বিএ এবং তারপর দক্ষিণ আফ্রিকান কলেজ থেকে স্নাতক হন যেখানে তিনি এমএ পান। পরবর্তীতে তিনি কেপ টাউনের মিলবার্ন হাউস স্কুল ফর গার্লস-এ ল্যাটিন পড়াতেন, যেখানে তিনি তার স্বামী চার্লস সলোমনের সাথে দেখা করেন। তারা জোহানেসবার্গে চলে যায়, এবং তাদের দুটি সন্তান ছিল। বার্থা সলোমন আইন অধ্যয়ন শুরু করেন, এবং দ্বিতীয় দক্ষিণ আফ্রিকান মহিলা যিনি জোহানেসবার্গের বারে ভর্তি হন। সলোমন দক্ষিণ আফ্রিকায় নারী অধিকারের প্রথম প্রবক্তাদের একজন ছিলেন, এবং ১৯৩০ সালে পাস হওয়া মহিলাদের ভোটাধিকারের জন্য লড়াই করতে সহায়তা করেছিলেন। ১৯৩৩ সালে তিনি নির্বাচনে অংশ নিয়ে ট্রান্সভাল প্রাদেশিক পরিষদে নির্বাচিত হন, যেখানে তিনি পাঁচ বছর দায়িত্ব পালন করেন। ১৯৩৮ সালে তিনি ইউনাইটেড পার্টির সংসদ সদস্য হিসেবে দায়িত্ব পালন করেন। 1958 সালে অবসরের আগ পর্যন্ত তিনি এই আসনটি নিজ দখলে রেখেছিলেন। তার অন্যতম সাফল্য ছিল ১৯৪৯ সালে একটি বিনোদন কেন্দ্রের উদ্বোধন, যা তার নামে নামকরণ করা হয়েছিল জোহানেসবার্গে এই ধরনের প্রথম ছিল। 
তার একটি অর্জন ছিল 1949 সালে একটি বিনোদন কেন্দ্রের উদ্বোধন, যা তার নামে নামকরণ করা হয়েছি ল এবং এটি জোহানেসবার্গে এই ধরনের প্রথম উদ্যোগ। 
সংসদে তার বেশিরভাগ সময়, তিনি বিবাহ বিষয়ক আইন কে সমর্থন করেছিলেন যা অবশেষে ১৯৫৩ সালে পাস হয়েছিল, এবং কখনও কখনও "বার্থার বিল" বলা হত, যা সম্পত্তি, আয় এবং শিশুদের মহিলাদের অধিকার রক্ষা করে। তিনি মহিলাতিনি জাতীয় মহিলা পরিষদের সদস্য ও নেতা ছিলেন এবং দ্বিতীয় বিশ্বযুদ্ধের সময় দক্ষিণ আফ্রিকার মহিলা সহায়ক বিমান বাহিনী প্রতিষ্ঠা করেন। 
তিনি হিব্রু বিশ্ববিদ্যালয়ের সমর্থক ছিলেন এবং বেশ কয়েকবার ইজরায়েল সফর করেছিলেন। তিনি নিজেকে জায়নবাদী মনে করতেন এবং তার মেয়ে জোয়ান ১৯৬০ থেকে ১৯৬৭ সাল পর্যন্ত জাতিসংঘে ইজরায়েলের রাষ্ট্রদূত মাইকেল কোমায়কে বিয়ে করেন।
১৯৬৯ সালের ২২ নভেম্বর শলোমন মারা যান। ডি ভিলিয়ার্স গ্রাফ সলোমনকে "নারীদের আইনগত প্রতিবন্ধকতা অপসারণের জন্য বাস্তবায়নের আমাদের সংসদে অগ্রগামী" বলে অভিহিত করেন। 
"টাইম রিমেম্বার্ড: দ্য স্টোরি অফ আ ফাইট।" কেপটাউন: টিমিনস। ১৯৬৮। (আত্মজীবনী)
আয়না সুলতানোভা

আয়না মাহমুদ গিজি সুলতানোভা (১৮৯৫-১৯৩৮) ছিলেন আজারবাইজান কমিউনিস্ট পার্টির একজন নারী কর্মী এবং দেশের শীর্ষস্থানীয় রাজনৈতিক নেতা। তিনি প্রথম দিকের আজারবাইজানি নারী বিপ্লবীদের একজন ছিলেন। তিনি সোভিয়েত ইউনিয়েন নিয়ন্ত্রনে থাকা আজারবাইজানের শীর্ষ সরকারি পদে অধিষ্ঠিত ছিলেন। ১৯৩৮ সালে তিনি আজারবাইজানের ইতিহাসের প্রথম নারী হিসেবে ক্যাবিনেট তথা মন্ত্রীসভার সদস্য অর্থাৎ মন্ত্রী হন।
আইনা সালতানোভা (নে মুসাবেইওভা) ১৮৯৫ সালে আধুনিক আজারবাইজানের শাবরান শহর থেকে প্রায় ১৫ কিলোমিটার পূর্বে পিরাবাদিল গ্রামে জন্মগ্রহণ করেন। তিনি গাজানফার মুসাবেকভের বোন ছিলেন যিনি পরে বলশেভিক বিপ্লবী এবং প্রজাতন্ত্রের সর্বোচ্চ পরিচালক সংস্থা আজারবাইজানের কাউন্সিল অফ পিপলস কমিসার্সের প্রধান হন। ১৯১২ সালে তিনি তৎকালীন আজারবাইজানের বৃহত্তম শহর ও বর্তমান রাজধানী বাকুর সেন্ট নিনো জিমন্যাসিয়াম থেকে স্নাতক হন এবং পরে সংক্ষিপ্ত সময়ের জন্য সেই স্কুলে শিক্ষকতা করেন। ১৯১৭ সালে তিনি বলশেভিক ধারণায় আগ্রহী হন এবং ১৯১৮ সালে রুশ কমিউনিস্ট পার্টিতে (যা পরবর্তীতে সোভিয়েত ইউনিয়নের কমিউনিস্ট পার্টিতে পরিণত হয়) যোগদান করেন। ১৯১৯ সালে তিনি অস্ত্রখান শহরে চলে যান। তারপর মস্কোতে যান। সেখানে তিনি রাশিয়ার পিপলস কমিশিয়েট অফ ফরেন অ্যাফেয়ার্সের মধ্যপ্রাচ্য বিষয়ক ব্যুরোতে কাজ করেন। ১৯২০ সালে তিনি ইতোমধ্যে সোভিয়েত নিয়ন্ত্রনে থাকা আজারবাইজানে ফিরে যান এবং ১৯৩০ সাল পর্যন্ত নারী বিষয়ক বিভিন্ন প্রশাসনিক পদে কাজ করেন। ১৯২৩ সালে, তিনি "শারগ গ্যাডিনির নামক" একটি কমিউনিস্ট ম্যাগাজিনের প্রধান সম্পাদক হন। এর মূল লক্ষ্য ছিল নারীমুক্তি। 
১৯৩৭ থেকে ১৯৩৮ সালের মধ্যে সালতানোভা শিক্ষা বিষয়ক ডেপুটি পিপলস কমিসার (মন্ত্রী) হিসেবে কাজ করেন, তারপর পিপলস কমিসার অফ জাস্টিস হিসেবে কাজ করেন। তিনি ইনস্টিটিউট অফ রেড প্রফেসরের ছাত্রীও ছিলেন। সোভিয়েত রাষ্ট্রে তার সেবার জন্য সুলতানোভাকে অর্ডার অফ দ্য রেড ব্যানার অফ লেবার প্রদান করা হয়।
তিনি নাখচিভান এএসএসআর-এর কাউন্সিল অফ পিপলস কমিসারের চেয়ার হামিদ সুলতানভের সাথে বিবাহ বন্ধনে আবদ্ধ হন। ১৯৩৮ সালে গ্রেট পার্জের পরিপ্রেক্ষিতে আইনা সালতানোভার ভাই গজনফর মুসাবেকভসহ দুজনকেই বিপ্লবের পাল্টা অভিযোগে গ্রেপ্তার করা হয় এবং কিছুক্ষণের মধ্যেই ফায়ারিং স্কোয়াড তাদের মৃত্যুদণ্ড দেয়।
গানজার আয়না সুলতানোভার নামে একটি রাস্তা এবং বাকুতে তার জন্য উৎসর্গীকৃত একটি স্মৃতিস্তম্ভ রয়েছে।
নায় এল রাহি

নায় এল রাহি বা নায় আর-রাহি ( ; জন্ম ) হচ্ছেন লেবাননের একজন লেবাননের সাংবাদিক, গবেষক, কর্মী এবং বৈরুত, লেবাননের একজন জেন্ডার এডভোকেসি পেশাজীবী।
নায় এল রাহি লেবাননের রাজধানী বৈরুতে জন্মগ্রহণ করেন। ২০১১ সালে লেবানিজ বিশ্ববিদ্যালয় থেকে সাংবাদিকতায় স্নাতক ডিগ্রি লাভ করেন। পরবর্তীতে লন্ডনে অবস্থিত গ্লোবাল মিডিয়া অ্যান্ড জেন্ডার স্টাডিজ স্কুল অফ ওরিয়েন্টাল অ্যান্ড আফ্রিকান স্টাডিজ থেকে তিনি মাস্টার্স ডিগ্রি অর্জন করেন। গবেষণার তার আগ্রহের বিষয়গুলো ছিল গণমাধ্যমে নারীর অধিকার, লিঙ্গ গতিশীলতা এবং লেবাননের সাম্প্রদায়িক রাজনীতি।
২০১৪ সালে তিনি অক্সফাম জিবিতে জেন্ডার হাবের কমিউনিকেশন অ্যান্ড পার্টনারশিপ অফিসার এবং তিউনিসিয়ার রাজধানী তিউনিসে অক্সফামের জন্য মধ্যপ্রাচ্য ও উত্তর আফ্রিকায় আঞ্চলিক লিঙ্গ বিচার কর্মসূচির যোগাযোগ ও অংশীদারত্ব কর্মকর্তা হিসেবে কাজ শুরু করেন। ২০১৫ সাল থেকে "কাফা (এনাফ) সহিংসতা ও শোষণে" কাজ করছে যাচ্ছেন। এটি একটি নারীবাদী বেসরকারী সংস্থা বা এনজিও যা লিঙ্গ ভিত্তিক সহিংসতার উপর মনোনিবেশ করে এবং এর প্রতিরোধে কাজ করে। 
একজন সাংবাদিক হিসেবে তিনি দার আল হায়াতের (২০০৭-২০০৮) মতো বিভিন্ন প্রচার মাধ্যমে অবদানকারী প্রতিবেদক হিসেবে কাজ করেন। এছাড়া আসাফির সংবাদপত্রে (২০০৬-২০১৩) একজন অবদানকারী প্রতিবেদক হিসেবে এবং আমেরিকান ইউনিভার্সিটি অফ বৈরুতে যোগাযোগ ও কৌশলগত পরিকল্পনা বিভাগে (২০১২-২০১৪) একজন কপিরাইটার হিসেবে কাজ করেন। ২০১৪ সাল থেকে আল মোডন ইলেকট্রনিক সংবাদপত্রে অবদানকারী লেখক হিসেবে কাজ করছেন।
২০১৪ সালে তিনি নারীবাদী সংঘটন নাসাওয়াইয়ার একজন সক্রিয় কর্মী ছিলেন। এবং পরের বছর "কাফা (এনাফ)" "সহিংসতা ও শোষণে" অভিবাসী গৃহকর্মী প্রোগ্রাম সমন্বয়কারী হিসেবে কাজ করতে শুরু করেন। এবং ২০১৬ সালের ফেব্রুয়ারির শেষে মাইরা এল-মীর এবং সান্ড্রা হাসানের সাথে ২০১০ সালে মিশরে "হারাসম্যাপ" (হয়রানি মানচিত্র) চালু হওয়ার মাধ্যমে লেবাননে হয়রানির ঘটনা খুঁজে বের করার জন্য HarassTracker.org নামে একটি ওয়েবসাইট চালু করা হয়।এল রাহি ১৩ জন আরবদের মধ্যে একজন, যাকে বিবিসি তাদের ১০০ জন নারীর তালিকায় রাখার জন্য বেছে নেয়। হয়রানি ট্র্যাকিং ওয়েব সাইট প্রতিষ্ঠার ক্ষেত্রে তার "অবাধ্যতার" কারণে তাকে বেছে নেওয়া হয়েছিল।
লেক টাউন, কলকাতা

লেক টাউন হল হল ভারতের পশ্চিমবঙ্গ রাজ্যের রাজধানী কলকাতার উত্তরপূর্বপ্রান্তে অবস্থিত একটি পরিকল্পিত অঞ্চল। এটি পশ্চিমবঙ্গ রাজ্যের কলকাতা জেলার দক্ষিণ দমদম পৌরসভার অন্তর্গত।
লেক টাউন দ্বারা বেষ্টিত বাঙ্গুর এভিনিউ, দমদম পার্ক এবং কেষ্টপুর উত্তরে, সল্ট লেক পূর্বাঞ্চলে, বেলগাছিয়া, উল্টোডাঙ্গা দক্ষিণ ও পাতিপুকুর, পশ্চিমে পাইকপাড়া। যশোর রোডের অপর পাশে লেক টাউনের পশ্চিমে কালিদহ (কালিন্দী) অবস্থিত।
ভারত স্বাধীন হওয়ার পর পরিকল্পিতভাবে এই এলাকাটি গড়ে উঠেছিল। আজ, এটি পশ্চিমবঙ্গের একটি গুরুত্বপূর্ণ খাদ্য এবং অবসর কেন্দ্র, যেখানে অনেক আন্তর্জাতিক ফাস্ট ফুড রেস্তোরাঁ এবং শপিং মল রয়েছে।  
বৃহৎ খোলা জায়গা, পার্ক এবং একটি হ্রদ সহ একটি পরিকল্পিত জনপদ, লেক টাউন হল কলকাতার উত্তর প্রান্তের অন্যতম আবাসিক এলাকা। দমদম, বিধাননগর এবং নিউ টাউনের মতো বাণিজ্যিক কেন্দ্রগুলির নিকটবর্তীতা সাম্প্রতিক বছরগুলিতে বাড়তি সম্পত্তির দামগুলির অনুঘটক।
যশোর রোড, লেক টাউন রোড এবং লেক টাউনের ভিআইপি রোড ধরে বাস চলাচল করে। এছাড়াও রয়েছে উল্টোডাঙা ফ্লাইওভার যা ২০১১ সালে উদ্বোধন করা হয়েছিল। ফ্লাইওভার সংযোগ ইএম বাইপাস (বিধান শিশু উদ্যান, উল্টোডাঙ্গা) সঙ্গে ভিআইপি রোড (দক্ষিণদাঁড়ি, লেক টাউন) এবং "আরো হুডকো" এ ট্রাফিক জ্যাম কমে গেছে উল্টোডাঙ্গা। 
বিধাননগর রোড, পাতিপুকুর, কলকাতা এবং দমদম জংশন লেক টাউনের নিকটতম রেলওয়ে স্টেশন। নেতাজি সুভাষচন্দ্র বসু আন্তর্জাতিক বিমানবন্দর লেক টাউন থেকে প্রায় ৭ কিলোমিটার দূরে অবস্থিত।
লেক টাউন অঞ্চলে যুক্তরাজ্যের রাজধানী লন্ডনের বিগ বেন স্থাপত্যের আদলে একটি ক্লক টাওয়ার তৈরি হয়েছিল। লন্ডনের বিরুদ্ধে কলকাতাকে অর্থনৈতিক কেন্দ্রে পরিণত করার লক্ষ্যে পশ্চিমবঙ্গের মুখ্যমন্ত্রী মমতা বন্দ্যোপাধ্যায় লেক টাউনে ক্লক টাওয়ারের পরিকল্পনা করেছিলেন। দক্ষিণ দমদম পৌরসভার উদ্যোগে ডিসেম্বর ২০১৫ সালে স্থাপত্যটির নির্মাণ শেষ হয়েছিল এবং এর জন্য ১.৩৬ কোটি খরচ হয়েছিল। খরচ এবং সাংস্কৃতিক অনুপযোগিতার জন্য স্থাপত্যের নির্মাণের বিরুদ্ধে এলাকাব্যাপী বিক্ষোভ হয়েছিল।
স্থাপত্যটির উচ্চতা , যেখানে লন্ডনের বিগ বেনের উচ্চতা । স্থাপত্যটি দশটি তল এবং চারটি ক্লক ফেস দ্বারা গঠিত। প্রতিটি ক্লক ফেসের ব্যাস , যেখানে লন্ডনের বিগ বেনের প্রতিটি ক্লক ফেসের ব্যাস ।
আতাউল হাকিম সারওয়ার হাসান

আতাউল হাকিম সারওয়ার হাসান বাংলাদেশ সেনাবাহিনীর একজন অবসরপ্রাপ্ত লেফটেন্যান্ট জেনারেল যিনি সর্বশেষ চিফ অব জেনারেল স্টাফ(সিজিএস) হিসেবে দায়িত্ব পালন করেন। তিনি বাংলাদেশ ইউনিভার্সিটি অব প্রফেশনালস এর সাবেক উপাচার্য।
আতাউল হাকিম সারওয়ার হাসান ১৯৬৬ সালের ১ জানুয়ারি পুরান ঢাকায় জন্মগ্রহণ করেন। তিনি ১৯৮৪ সালে পদাতিক কোরে কমিশন লাভ করেন। তিনি সামরিক বাহিনী কমান্ড ও স্টাফ কলেজ এবং ব্রাজিলিয়ান আর্মি কমান্ড এবং জেনারেল স্টাফ কলেজ থেকে স্নাতক হন।
আতাউল হাকিম সারওয়ার একটি পদাতিক ব্যাটালিয়ন এবং দুটি পদাতিক ব্রিগেডের অধিনায়ক ছিলেন। তিনি ১০ম পদাতিক ডিভিশন এর প্রথম জেনারেল কমান্ডিং অফিসার ছিলেন,তিনি ৫৫ পদাতিক ডিভিশন যশোর সেনানিবাসের জিওসি ছিলেন। ২০১৭ সালে, তিনি বাংলাদেশ ইন্টারন্যাশনাল স্কুল অ্যান্ড কলেজের প্রধান পৃষ্ঠপোষক ছিলেন এবং ২০১৯ সালে,তিনি দাউদ পাবলিক স্কুল এন্ড কলেজের প্রধান পৃষ্ঠপোষক ছিলেন। তিনি লজিস্টিক এরিয়া কমান্ডার হিসেবেও দায়িত্ব পালন করেন।
৫ মার্চ ২০২০ তারিখে আতাউল হাকিম সারওয়ার বাংলাদেশ ইউনিভার্সিটি অব প্রফেশনালস এর উপাচার্য নিযুক্ত হন। তিনি যশোর গলফ এবং কান্ট্রি ক্লাবের সভাপতি।
হাসান ২০২০ সালের ২৬ নভেম্বর জাতীয় প্রতিরক্ষা কলেজের কমান্ড্যান্ট নিযুক্ত হন। ২০২১ সালের ১৩ জানুয়ারি তিনি বাংলাদেশ সেনাবাহিনীর চিফ অব জেনারেল স্টাফ নিযুক্ত হন।
মিলিন্দ গাবা

মিলিন্দ গাবা একজন ভারতীয় গায়ক, গীতিকার, সঙ্গীত প্রযোজক এবং পাঞ্জাবি এবং বলিউড সংগীতের সাথে যুক্ত অভিনেতা। তিনি ভিভিডিএভি পাবলিক স্কুল থেকে পড়াশোনা করেছেন তিনি তার " নজর লাগ জায়েগি ", " শি ডোন্ট নো " এবং "ইয়ার মদ দো" গানের জন্য পরিচিত। 
গাবা ২০২২ সালের ১৬ এপ্রিল ব্লগার প্রিয়া বেনিওয়ালকে বিয়ে করেন।
তার জনপ্রিয় এককগুলি হল "নজর লাগ জায়েগি", "শি ডোন্ট নো", "মেরি তেরি হো গয়ি", "জিন্দেগি দি পাউদি", "পীলে পীলে", "বিউটিফুল ", "নাচুঙ্গা আইসে", "কিয়া কারু" এবং "দিল্লি শেহার"। তিনি পাঞ্জাবী ভাষার গায়ক গুরু রন্ধাওয়ার সঙ্গে "ইয়ার মদ দো" গানে কাজ করেছেন। 
তিনি পাঞ্জাবি চলচ্চিত্র "স্টুপিড ৭ -তে" অভিনেতা হিসেবে আত্মপ্রকাশ করেন।
আমল আল-মালকি

আমল মোহাম্মদ আল মালকি () একজন কাতারি শিক্ষাবিদ। ২০০৫ সালে তিনি তার দেশের শিক্ষা নগরীর একটি মার্কিন বিশ্ববিদ্যালয়ে প্রথম কাতারি অধ্যাপক হন, যখন তাকে কাতারের কার্নেগি মেলন বিশ্ববিদ্যালয়ে শিক্ষকতার জন্য নিয়োগ দেওয়া হয়েছিল। তিনি এখন হামাদ বিন খলিফা বিশ্ববিদ্যালয়ে মানবিক ও সামাজিক বিজ্ঞান কলেজের প্রতিষ্ঠাতা ডিন, নয়টি বিশ্ববিদ্যালয় ক্যাম্পাসে ডিন উপাধিধারী প্রথম কাতারি।
মালকি কাতারের দোহায় জন্মগ্রহণ করেন। তিনি একজন নারীবাদী লেখক ও কাতারি শিক্ষাবিদ।
আমল আল মালকি কাতারের দোহায় জন্মগ্রহণ করেন এবং রাজধানী শহরে বেড়ে ওঠেন। তার বাবা ছিলেন কাতারি, আর মা লেবানন থেকে কাতারে এসেছিলেন। ছোটবেলায় তিনি তার বাবার চাকরির কারণে ঘন ঘন ভ্রমণ করতেন ও তার পরিবার লন্ডনে একটি বাড়ি রেখেছিল।
১৬ বছর বয়সে তিনি কাতার বিশ্ববিদ্যালয়ে ভর্তি হন, যেখানে তিনি ১৯৯৬ সালে স্নাতক ডিগ্রি অর্জন করেন। এরপর তিনি যুক্তরাজ্যে পড়াশোনা করতে চলে যান। ১৯৯৭ সালে এসওএএস লন্ডন বিশ্ববিদ্যালয় থেকে ইংরেজি ও আরবি ভাষাতত্ত্ব ও অনুবাদে স্নাতকোত্তর ডিগ্রি অর্জন করেন। এক বছরের বিরতির পর তিনি একটি ডক্টোরাল প্রোগ্রামে ভর্তি হন। ২০০৩ সালে এসওএএস থেকে তুলনামূলক সাহিত্যে ডক্টরেট ডিগ্রি অর্জন করেন।
কাতারে ফিরে আসার পর মালকি কাতারে সদ্য প্রতিষ্ঠিত কার্নেগি মেলন বিশ্ববিদ্যালয়ে কাজ করার জন্য আবেদন করেছিলেন। কিন্তু বিশ্ববিদ্যালয়টি একজন কাতারি অধ্যাপক নিয়োগ করতে অনিচ্ছুক ছিল। পরিবর্তে তিনি ছয় মাসের জন্য প্রশাসনিক কাজ সম্পন্ন করতে সম্মত হন। যখন স্থানীয় প্রশাসকরা মার্কিন যুক্তরাষ্ট্রে প্রতিষ্ঠানের তত্ত্বাবধায়কদের আবেদন করেছিলেন যাতে তিনি তাকে নিয়োগ দিতে পারেন। এই সময়ের মধ্যে তাকে অতিথি অধ্যাপক হিসেবে থাকার জন্য পিটসবার্গ বিশ্ববিদ্যালয়ের প্রধান ক্যাম্পাসে পাঠানো হয়েছিল। অবশেষে ২০০৫ সালের শেষের দিকে তিনি কাতারের কার্নেগি মেলন বিশ্ববিদ্যালয়ে অধ্যাপক হিসেবে পূর্ণকালীন পদে নিযুক্ত হন। এর মাধ্যমে তিনি প্রথম এবং এক দশকেরও বেশি সময় ধরে কাতারের শিক্ষা নগরীর ছয়টি মার্কিন বিশ্ববিদ্যালয়ের যে-কোনো একটিতে একমাত্র কাতারি অনুষদ সদস্য ছিলেন।
এদিকে ২০১১ সালে তিনি হামাদ বিন খলিফা বিশ্ববিদ্যালয়ে অনুবাদ ও ব্যাখ্যার প্রতিষ্ঠান খুঁজে পেতে সাহায্য করেছিলেন, যা তিনি ২০১৫ সাল পর্যন্ত নির্বাহী পরিচালক হিসেবে নেতৃত্ব দিয়েছিলেন। ২০১৩ সালে কার্নেগি মেলন ত্যাগ করে, ২০১৫ সালে তিনি হামাদ বিন খলিফা বিশ্ববিদ্যালয়ের মানবিক ও সামাজিক বিজ্ঞান কলেজের প্রতিষ্ঠাতা ডিন হন। বিশ্ববিদ্যালয়ের ডিন হিসেবে মালকিই প্রথম কাতারি ছিলেন যেটি শিক্ষা নগরী প্রতিষ্ঠানে এই উপাধি পেয়েছিল। ডিন হিসেবে তিনি বিশ্ববিদ্যালয়ে একটি আধুনিক মানবতাবাদ সম্মান প্রোগ্রাম এবং কাতারের একমাত্র মহিলা শিক্ষা সম্মান প্রোগ্রাম খুঁজে বের করার জন্য কাজ করেছিলেন।
মালকি একজন নারীবাদী হিসেবে পরিচিত, এবং বিশ্ববিদ্যালয়ে তার কাজ ইসলামী নারীবাদের উপর শিক্ষণ কোর্স, সেইসাথে উপনিবেশ-পরবর্তী তত্ত্ব অন্তর্ভুক্ত করেছে। তিনি রচনা ও অনুবাদের তত্ত্বের কোর্সও শিখিয়েছিলেন।
২০১২ সালে তিনি "আরব্য খবরে আরব্য নারী: পুরাতন বাঁধাধরা ও নতুন মাধ্যম" বই লিপিবদ্ধ করেন। বইটির সহ-লেখক ছিলেন ডেভিড এস কাউফার, সুগুরু ইশিজাকি এবং কীরা ড্রেহের প্রমুখ। ২০১২ সালে #ImHalfQatari হ্যাশট্যাগ অভিযান শুরু করার প্রচেষ্টাসহ তার ব্লগ এবং অন্যান্য প্রচারমাধ্যম ও সামাজিক যোগাযোগ মাধ্যম কার্যকলাপের সাথেও জড়িত।
হুসেইন ফারিস

হুসেইন ফারিস (, ; ১৮ সেপ্টেম্বর ১৯৩৫ - ২৮ এপ্রিল ২০২১) ছিলেন একজন ইসরায়েলি আরব রাজনীতিবিদ, যিনি ১৯৮৮ - ১৯৯২ সাল পর্যন্ত ম্যাপাম ও মেরেটজের নেসেট সদস্য হিসেবে দায়িত্ব পালন করেন।
ফারিস ম্যান্ডেট যুগে শা'বে জন্মগ্রহণ করেন। এরপর তিনি প্রথমে কাফর ইয়াসিফের উচ্চ বিদ্যালয়ে পড়াশোনা করেন। তারপর তিনি হাইফা বিশ্ববিদ্যালয় থেকে মিডল ইস্টার্ন স্টাডিজ ও আরবি সাহিত্য নিয়ে বিএ ডিগ্রি অর্জন করেন। তার যৌবনে তিনি আরব অগ্রদূত আন্দোলনের সদস্য এবং হাশোমার হাটজাইর বোর্ডের সদস্য ছিলেন।
তিনি ম্যাপামে যোগ দেন এবং দলের আরবি জার্নালের প্রধান সম্পাদক হন। ১৯৮৮ সালে তিনি পার্টির তালিকায় নেসেটে নির্বাচিত হন এবং শিক্ষা ও সংস্কৃতি কমিটি এবং কাদিস নিয়োগের কমিটির সদস্য হন। ম্যাপাম মেরেজের সাথে একীভূত হবার পর পরই ১৯৯২ সালের নির্বাচনে তিনি তার পদ হারান।
ফারিস শিক্ষক ইউনিয়ন বোর্ডের সদস্য, এবং পশ্চিমাঞ্চলীয় গ্যালিলির বর্ণবাদ বিরোধী এবং সহাবস্থান কমিটির চেয়ারম্যান ছিলেন। 
ফারিস ৮৫ বছর বয়সে ২০২১ সালের এপ্রিল মাসে একরে মারা যান।
জন্ন

জন্ন (কন্নড় : ಮಹಾಕವಿ ಜನ್ನ) ছিলেন খ্রিস্টীয় ত্রয়োদশ শতাব্দীর প্রথম ভাগের এক বিশিষ্ট কন্নড় কবি, মন্ত্রী ও মন্দির-নির্মাতা। তিনি হৈসল রাজা দ্বিতীয় বীর বল্লালের সভা অলংকৃত করতেন এবং ‘কবিচক্রবর্তী’ (‘কবিগণের সম্রাট’) উপাধি অর্জন করেছিলেন। তাঁর প্রধান গ্রন্থগুলির মধ্যে রয়েছে "যশোধর চরিতে" (আনুমানিক ১২০৯ খ্রিস্টাব্দ, জৈন মতাদর্শ-বিষয়ক), "অনন্তনাথ পুরাণ" (আনুমানিক ১২৩০ খ্রিস্টাব্দ, চতুর্দশ জৈন তীর্থংকর অনন্তনাথের শিক্ষা-কেন্দ্রিক) এবং "অনুভব মুকুর" নামে একটি ক্ষুদ্র কাব্য। জন্নের সব ক’টি রচনাই সাবলীলতা ও উন্নত শৈলীর জন্য বিখ্যাত হলেও "যশোধর চরিতে" তাঁর শ্রেষ্ঠ রচনা এবং কন্নড় সাহিত্যের অন্যতম ধ্রুপদি কীর্তি।
আদিকবি পম্পের মতো বিখ্যাত না হলেও জন্ন কন্নড় সাহিত্যে এক গুরুত্বপূর্ণ স্থানের অধিকারী। তিনি এক বিশিষ্ট কন্নড় সাহিত্যিক পরিবারের সদস্য। বিখ্যাত সংকলক মল্লিকার্জুন ছিলেন তাঁর শ্যালক এবং বৈয়াকরণ কেশিরাজ ছিলেন তাঁর ভ্রাতুষ্পুত্র। জন্নর রচনাশৈলী কন্নড় সাহিত্যে ধ্রুপদি ‘মার্গ’ (মূলধারা) ধারার অন্তর্গত এবং তাঁর সাহিত্যের প্রধান উদ্দেশ্য ছিল জৈন দর্শনের প্রচার।
জন্ন রচিত "যশোধর চরিতে" মহাকাব্যটি ‘কাণ্ডপদ্য’ ছন্দে রচিত ৩১০টি শ্লোকে রচিত একটি স্বতন্ত্র কাহিনিগুচ্ছ, যার বিষয়বস্তু হল বিকৃত যৌনকামনা ও হিংসার শাস্তি এবং মাত্রাতিরিক্ত কামনাবাসনার কুফল সম্পর্কে সাবধানতামূলক নীতিকথা। সমকালীন বদিরাজের সংস্কৃত রচনা দ্বারা অনুপ্রাণিত হয়ে জন্ন রাজা যশোধর ও তাঁর মায়ের কাহিনিগুলি পুনঃসৃজিত করেন এবং দেখান কীভাবে মোক্ষ লাভ না করে তাঁরা এক জন্ম থেকে আরেক জন্ম অতিবাহিত করেন। একটি কাহিনিতে দেখা যায়, রাজা স্থানীয় দেবী মারিয়াম্মার সম্মুখে দুই বালককে বলি দেওয়ার ইচ্ছা প্রকাশ করেন। কিন্তু বালক দু’টি দেখে তাঁর মন দয়ার্দ্র হয় এবং তিনি তাদের মুক্তি দিয়ে নরবলি প্রথা পরিত্যাগ করেন। অপর একটি কাহিনিতে দেখা যায়, রাজা বন্ধুপত্নীর প্রতি আসক্ত হয়ে বন্ধুকে হত্যা করেন এবং বন্ধুপত্নীকে অপহরণ করেন। কিন্তু সেই বন্ধুপত্নীও দুঃখে দেহত্যাগ করলে অনুশোচনায় রাজা তার চিতায় আত্মাহুতি দেন। প্রেমান্ধতার কাহিনিগুলি সর্বোচ্চ বিন্দুতে আরোহণ করে যখন জন্ন কুৎসিত মাহুত অষ্টাবক্রের প্রতি রানি অম্রুতমতীর আকর্ষণবোধের বর্ণনা দেন। অষ্টাবক্র রানিকে লাথি ও চাবুক মেরে যৌনসুখ প্রদান করত—এই ধরনের কাহিনি আধুনিক গবেষকদের কাছেও একটি আগ্রহের বিষয়। রানিকে এই পাপকর্ম থেকে বিরত করতে রাজা যশোধর তাঁর মায়ের পরামর্শ নেন এবং দেবতাদের তুষ্ট করতে পিটুলি নির্মিত একটি মোরগ বলি দিয়ে প্রতীকী যজ্ঞানুষ্ঠানের সিদ্ধান্ত নেন। কিন্তু মোরগটি জীবন্ত হয়ে মৃত্যুকালে ডেকে ওঠে। সহিংস আচরণের পাপে যশোধর ও তাঁর মা পশুজন্ম প্রাপ্ত হন। দীর্ঘকাল দুঃখভোগ করার পর তাঁরা সপ্তম জন্মে যশোধরের পুত্রের সন্তানরূপে পুনর্জন্ম গ্রহণ করেন। এই গ্রন্থে বলিষ্ঠ ভঙ্গিতে অত্যুগ্র কামনাবাসনার ফল এবং তা মানুষের জীবনে কী ভয়ংকর দুঃখ বয়ে আনে তা বর্ণনা করা হয়েছে।
জন্নের "অনুভব মুকুর" হল রতিশাস্ত্র-সংক্রান্ত একটি সন্দর্ভ। এই বিষয়টি তাঁর সময়কালে কন্নড় সাহিত্যের একটি বর্গ হিসেবে প্রতিষ্ঠা অর্জন করেছিল।
ভারতে গার্হস্থ্য সহিংসতা

ভারতে গার্হস্থ্য সহিংসতার মধ্যে রয়েছে জৈবিক আত্মীয়ের দ্বারা একজন ব্যক্তি কর্তৃক সহ্য করা যেকোনো ধরনের সহিংসতা, কিন্তু সাধারণত একজন মহিলা তার পরিবারের পুরুষ বা আত্মীয়দের দ্বারা সহিংসতার শিকার হয়। ২০০৫ সালে একটি ন্যাশনাল ফ্যামিলি অ্যান্ড হেলথ সার্ভে অনুসারে, মহিলাদের মোট জীবনকালের ৩৩.৫% গৃহস্থালি সহিংসতা ও ৮.৫% যৌন সহিংসতা ১৫–৪৯ বছর বয়সের মধ্যে ঘটে। দ্য ল্যানসেট-এ ২০১৪ সালের একটি গবেষণায় বলা হয়েছে যে ভারতে যৌন সহিংসতার হার যদিও বিশ্বের মধ্যে সর্বনিম্ন, কিন্তু ভারতের বৃহৎ জনসংখ্যার অর্থ এই যে, সহিংসতা ২৭.৫ মিলিয়ন নারীকে তাদের জীবদ্দশাকে প্রভাবিত করে। যাইহোক, থমসন রয়টার্স ফাউন্ডেশন দ্বারা পরিচালিত বিশেষজ্ঞদের মধ্যে একটি মতামত জরিপ অনুযায়ী ভারতকে মহিলাদের জন্য বিশ্বের সবচেয়ে বিপজ্জনক দেশ হিসাবে স্থান দেওয়া হয়।
ভারতের ২০১২ সালের ন্যাশনাল ক্রাইম রেকর্ড ব্যুরোর রিপোর্টে প্রতি অপরাধের হার ১,০০,০০০ জনে ৪৬ টি, ধর্ষণের হার প্রতি ১,০০,০০০ জনে ২ টি, যৌতুক হত্যার হার প্রতি ১,০০,০০০ জনে ০.৭ টি এবং স্বামী বা তার আত্মীয়দের দ্বারা পারিবারিক নিষ্ঠুরতার হার প্রতি ১,০০,০০০ জনে ৫.৯ টি উল্লেখ করা হয়। এই রিপোর্টে করা হারগুলি অনেক দেশে রিপোর্ট করা অন্তরঙ্গ অংশীদার গার্হস্থ্য সহিংসতার হারের তুলনায় উল্লেখযোগ্যভাবে ক্ষুদ্র, যেমন মার্কিন যুক্তরাষ্ট্র (প্রতি ১,০০,০০০ জনে ৫৯০ টি) এবং জাতিসংঘ কর্তৃক ট্র্যাক করা বেশিরভাগ দেশে প্রতি ১,০০,০০০ জন নারীর মধ্যে হত্যা (বিশ্বব্যাপী প্রতি ১,০০,০০০ জনে ৬.২ টি), অপরাধ এবং ধর্ষণের ঘটনা।
ভারতে বেশ কিছু পারিবারিক সহিংসতা আইন রয়েছে। প্রাচীনতম আইন হিসাবে 'যৌতুক নিষিদ্ধকরণ আইন ১৯৬১' ছিল, যা যৌতুক দেওয়া ও গ্রহণ করাকে অপরাধ হিসাবে পরিণত করেছিল। ১৯৬১ আইনকে শক্তিশালী করার প্রচেষ্টায়, ১৯৮৩ সাল ও ১৯৮৬ সালে ভারতীয় দণ্ডবিধিতে দুটি নতুন ধারা, ধারা ৪৯৮এ ও ধারা ৩০৪বি চালু করা হয়। সাম্প্রতিকতম আইন হল "গার্হস্থ্য সহিংসতা থেকে নারীদের সুরক্ষা আইন (পিডব্লিউডিভিএ) ২০০৫"। পিডব্লিউডিভিএ, একটি নাগরিক আইন, যা পারিবারিক সহিংসতা হিসাবে শারীরিক, মানসিক, যৌন, মৌখিক ও অর্থনৈতিক অপব্যবহারকে অন্তর্ভুক্ত করে।
মহিলারা ব্যক্তিগত বাড়ির ভিতরে গৃহীত অবৈধ কর্মের ফলে অনেক ধরনের শারীরিক ও মানসিক নির্যাতনের শিকার হন এবং যারা কখন কোন প্রকার অভিজ্ঞতার শিকার হয়নি, তাদের তুলনায় যারা গৃহস্থালি সহিংসতার কোন না কোন প্রকার অভিজ্ঞতার শিকার হন তাদের দীর্ঘমেয়াদী মানসিক ব্যাধি ও মাদক নির্ভরতা বেশি থাকে।
রুদ্রভট্ট

রুদ্রভট্ট ছিলেন খ্রিস্টীয় দ্বাদশ শতাব্দীতে হৈসল রাজা দ্বিতীয় বীর বল্লালের (রাজত্বকাল ১১৭৩-১২২০ খ্রিস্টাব্দ) রাজসভার এক প্রভাবশালী কন্নড় কবি। কন্নড় ভাষা বিশারদ নরসিংহাচার্যের মতে, রাজার এক মন্ত্রী ছিলেন কবির পৃষ্ঠপোষক। সাহিত্য সমালোচক সুজিত মুখোপাধ্যায় মনে করেন যে, বীরশৈব কবিদের সাহিত্যিক বিপ্লবের এক শতাব্দী পরে রাজানুকুল্যে যে পরিস্থিতি সৃষ্টি হয়েছিল সেই সময়েই রুদ্রভট্ট প্রমুখ বৈষ্ণব কবি ও লেখকেরা সাহিত্য রচনায় অগ্রসর হন। রুদ্রভট্ট সংস্কৃত বিষ্ণুপুরাণ অবলম্বনে গদ্য-পদ্য মিশ্রিত ‘চম্পু’ শৈলীতে "জগন্নাথ বিজয়" মহাকাব্যটি রচনা করেন। দ্বিতীয় বীর বল্লালের সমসাময়িক কালের অভিলেখগুলির ভিত্তিতে নরসিংহাচার্য এই গ্রন্থটিকে আনুমানিক ১১৮০ অব্দের রচনা বলে উল্লেখ করেছেন।
বাইজান্টিয়াম

বাইজেন্টিয়াম বা বাইজেন্টিওন ছিল একটি প্রাচীন গ্রিক শহর। রোমান সম্রাট কনস্টান্টাইন ৩৩০ খ্রিস্টাব্দে রোম থেকে তার রাজধানী সরিয়ে এই শহরে তার নতুন রাজধানী স্থাপন করেন এবং এর নাম দেন কনস্টান্টিনোপল। উসমানীয় সুলতান দ্বিতীয় মুহাম্মদ ১৪৫৩ সালে এই শহর জয় করেন এবং এই শহরকে উসমানীয় সম্রাজ্যের নতুন রাজধানী ঘোষণা করেন। কনস্টান্টিনোপল নাম হবার পরও জনগণের মাঝে বিক্ষিপ্তভাবে শহরটিকে 'বাইজেন্টিয়াম' ডাকার অভ্যাস ছিল। খ্রিষ্টপূর্ব ৬৫৭ সালে গ্রিসের মেগারা শহর থেকে একদল লোক সর্বপ্রথম বাইজেন্টিয়ামে বসতি স্থাপন করে এবং ১৪৫৩ সালে তুর্কিদের দ্বারা বিজিত হবার আগ পর্যন্ত শহরটি গ্রিকভাষী অধ্যুষিত ছিল। শহরটি বর্তমানে ইস্তানবুল নামে পরিচিত।
আমিনা শুকরি

আমিনা শুকরি (, ১৯১২-১৯৬৪) একজন মিশরীয় সমাজকর্মী এবং রাজনীতিবিদ ছিলেন। ১৯৫৭ সালে তিনি জাতীয় পরিষদে নির্বাচিত প্রথম দুই মহিলার একজন ছিলেন।
শুকরি ১৯২ সালে আলেকজান্দ্রিয়ায় জন্মগ্রহণ করেন, তিনি এক পত্রিকার সম্পাদক মোহাম্মদ আবু এল-ইজের কন্যা। তিনি একজন সমাজকর্মী হয়েছিলেন এবং একটি শিশুদের বাড়ি প্রতিষ্ঠা করেছিলেন যেখানে প্রায় ৪০০ শিশু ছিল এবং তিনি নারীবাদী ইউনিয়নের সদস্য ছিলেন। তিনি ওসমান শুক্রীকে বিয়ে করেন, যিনি একজন ডাক্তার ও শিশু বিশেষজ্ঞ, তাদের একটি মেয়েও ছিল। 
১৯৫৬ সালের সংবিধানে মহিলাদের ভোটাধিকার প্রবর্তন করা হয় এবং মহিলাদের প্রার্থী হিসেবে দাঁড়ানোর অনুমতি দেওয়া হয় এবং ১৯৫৭ সালের সংসদ নির্বাচনে আলেকজান্দ্রিয়ার ১৬ মহিলা প্রার্থীর মধ্যে শুকরি ছিলেন একজন। তিনি দ্বিতীয় দফার ভোটে নির্বাচিত হন, এবং রাউয়া আতিয়ার সাথে জাতীয় পরিষদের প্রথম দুই মহিলা সদস্যের একজন হন। 
১৯৬৪ সালে চিকিৎসার জন্য লন্ডন ভ্রমণের সময় তিনি মারা যান
কেমল বুলবুল

কেমল বুলবুল (জন্ম: ১৯৬৩, আর্গুয়ানে) একজন তুর্কি শিক্ষক, রাজনীতিবিদ এবং পিপলস ডেমোক্রেটিক পার্টি থেকে নির্বাচিত তুরস্কের ২৭তম গ্র্যান্ড জাতীয় পরিষদের সদস্য। তিনি কুর্দি এবং আলেভি সম্প্রদায়ভুক্ত। 
বুলবুল তুরস্কের মালাটিয়া প্রদেশের আর্গুভানের সতিক গ্রামে জন্মগ্রহণ করেন।
তিনি ট্রাকিয়া বিশ্ববিদ্যালয় থেকে স্নাতক পাশ করেন এবং কাহতা, আঙ্কারা এবং ভ্যানে শিক্ষক হিসেবে কাজ করেছেন। তিনি কনফেডারেশন অব পাবলিক এমপ্লয়িজ ইউনিয়ন প্রতিষ্ঠা করেন। তিনি পীর সুলতান আবদাল সাংস্কৃতিক সমিতির সাধারণ সভাপতি এবং আলেভি বেকতাশি ফেডারেশনের সাধারণ সম্পাদকের দায়িত্ব পালন করেছেন। এছাড়াও তিনি পিপলস ডেমোক্রেসি পার্টির আঙ্কারা প্রদেশের প্রধান হিসেবে দায়িত্ব পালন করেছেন। 
২০২০ সালের নভেম্বরে ডেমোক্রেটিক সোসাইটি কংগ্রেসের সভায় যোগ দেওয়ার জন্য তাকে ছয় বছরের কারাদণ্ড দেওয়া হয়েছিল।
লোবাত বালা

লোবাত বালা (জন্ম: ১৯৩০, তেহরানে) একজন ইরানি কবি, এবং ইরানের নারী মুক্তি ও সমান অধিকারের প্রচারক।
১৯৭৯ থেকে ইরান থেকে নির্বাসিত হওয়ার পর, বালা লন্ডনে বসবাস কর শুরু করেন, এর মধ্যে তিনি ১৯৮০ থেকে ১৯৮৪ সাল পর্যন্ত মেলবোর্নে ছিলেন। সেখানে থাকাকালীন তিনি মেলবোর্ন বিশ্ববিদ্যালয় থেকে মিডল ইস্টার্ন স্টাডিজে এমএ ডিগ্রি অর্জন করেন এবং লন্ডনে তিনি ২০০৬ সাল পর্যন্ত কিহান সাপ্তাহিক পত্রিকায় সাংবাদিক ও লেখক হিসেবে কাজ করেন। বালা ফার্সি ভাষায় বেশ কয়েকটি কবিতার বইও প্রকাশ করেছেন।
&quot;বিলিভিং উইমেন&quot; ইন ইসলাম

"বিলিভিং উইমেন" ইন ইসলাম: আনরিডিং প্যাট্রিয়ারচাল ইন্টারপ্রেটেশনস অফ দ্য কুরআন হলো আসমা বার্লাসের ২০০২ সালের একটি বই, যা টেক্সাস ইউনিভার্সিটি প্রেস দ্বারা প্রকাশিত। বার্লাসের মতে, কুরআন পিতৃতন্ত্রকতা সমর্থন করে না এবং আধুনিক দিনের মুসলমানরা পাঠ্যটির সঠিক ব্যাখ্যা করেনি। তিনি যুক্তি দেখান যে কুরআন সমান স্বামী এবং বৈবাহিক অধিকার সমর্থন করে এবং লিঙ্গ এবং লিঙ্গের মধ্যে পার্থক্য করে না। বার্লাস হাদিস, শরীয়াহ এবং সুন্নাহর প্রতি কুরআনের ভুল ব্যাখ্যাকে দায়ী করে। বার্লাস বলেছিলেন যে পুরুষরা বেশিরভাগই "শরিয়াহ" তৈরি করেছিলেন।
২০০২ সালের হিসাবে, বার্লাস ইথাকা কলেজের রাজনীতি বিভাগের প্রধান এবং কলেজের সেন্টার ফর দ্য স্টাডি অফ কালচার, রেস এন্ড এথনিসিটির অন্তর্বর্তী পরিচালক ছিলেন। তিনি একজন মুসলিম এবং বিশ্বাস করেন কোরআন ঐশ্বরিক উৎপত্তি।
নিউ ইয়র্ক বিশ্ববিদ্যালয়ের মধ্যপ্রাচ্য গবেষণা বিভাগের ক্রিস্টিন জহরা স্যান্ডস বইটিকে এক্সিজেসিসের চিরন্তন অধ্যয়ন না করে কুরআনিক এক্সিজেসিস বলে বর্ণনা করেছেন। বার্লাস হাদিসের প্রচলিত ব্যবহারের সমালোচনা করেন (মুহাম্মদের বাণী, কুরআনে নয়) এবং তাফসীর (কুরআনের ব্যাখ্যা), গ্রন্থসমূহ যা তিনি দেখেছেন সমসাময়িক ইসলামের ভ্রান্ত রীতিনীতি ও বিশ্বাসের জন্য গুরুত্বপূর্ণ, প্রথম খণ্ডে; এই লেখাগুলো প্রায়ই ইসলামে কুরআনের সাথে ব্যবহার করা হয়। তিনি ইতজিহাদ (অবহিত স্বাধীন চিন্তাধারা) ব্যবহার করার পরামর্শ দেন। লেখক কোরানের কিছু ইংরেজী অনুবাদের সমালোচনা করেছেন এবং তিনি যুক্তি দিয়েছিলেন যে দলিলটি যে কোনও ভাষায় অনুসন্ধান করা যেতে পারে।
কুরআন ও তাফসীরের সম্পর্কিত অংশগুলির জন্য ব্যবহৃত প্রধান রেফারেন্সগুলি হলো মাধ্যমিক উৎস এবং ইংরেজি অনুবাদ।
স্যান্ডস "বিশ্বাসী মহিলাদের" বর্ণনা করেছেন "বিশেষ করে ফজলুর রহমান মালিক এবং ফরিদ এস্যাকের কাজের উপর ভিত্তি করে"।
স্যান্ডস যুক্তি দিয়েছিলেন যে বইটি "সমসাময়িক মুসলিম চিন্তাধারার একটি আকর্ষণীয় অবদান যা স্নাতক এবং স্নাতক কোর্সের বিস্তৃত শিক্ষায় সহায়ক হবে।" স্যান্ডস বলেছিলেন যে বইটির ইসলামী এবং নারীবাদী পরিভাষার ব্যবহারের কারণে, এটি প্রাথমিকভাবে ক্লাসে "নির্বাচনী" সর্বোত্তমভাবে ব্যবহার করা হবে। স্যান্ডস যুক্তি দিয়েছিলেন যে বইটি "আরবি ব্যাখ্যামূলক প্রথার সাথে আরও সম্পূর্ণরূপে যুক্ত হওয়া উচিত" এবং বইটি যদি মূল আরবিকে সঠিকভাবে প্রতিফলিত করে তবে অনুবাদটির সমালোচনা করা উচিত নয়।
হাওয়া আলি

হাওয়া আলী (মৃত্যু: ১৯৯৫) একজন নাইজেরীয় লেখক, যিনি তার উপন্যাসের জন্য মুসলিম নারীদের জীবন অন্বেষণ, ইসলামি মূল্যবোধ ও নারীর স্বাধীনতা নিয়ে প্রশ্ন তুলেছিলেন। তার সর্বাধিক পরিচিত উপন্যাস "ডেসটিনি"। এই অসামান্য কথাসাহিত্যের জন্য হাওয়া আলী ডেল্টা পুরস্কার জিতেছেন। 
হাওয়া আলী নাইজেরিয়ার গুসাউয়ে জন্মগ্রহণ করেন। তিনি একজন নাইজেরীয় লেখক। তিনি তার উপন্যাস, গল্পের জন্য মুসলিম নারীদের জীবন অন্বেষণ, ইসলামি মূল্যবোধ ও নারীর স্বাধীনতা কাজ করে গেছেন। তার সর্বাধিক পরিচিত রচিত উপন্যাস হলো "ডেসটিনি"।
তিনি উত্তর নাইজেরিয়ার গুসাউ শহরে জন্মগ্রহণ করেন। তিনি মাইদুগুরি বিশ্ববিদ্যালয়ে শিক্ষকতা করেন।তাঁর লিখিত উপন্যাস আশির দশকের শেষের দিকে প্রকাশিত হয়েছিল। দূর্ভাগ্যবশত ১৯৯৫ সালে তিনি স্তন ক্যান্সারে মারা যান। তিনি নারীবাদ, সমতা ও ইসলামের নারীদের অধিকার নিয়ে লেখালিখি করেছেন।
তার কল্পকাহিনী একটি তরুণ অবিবাহিত মহিলার দৃষ্টিকোণ থেকে লেখা হয়েছে ও শিক্ষাকে ‘একটি সফল, উদ্দীপক ভবিষ্যতের প্রবেশদ্বার’ হিসেবে উপস্থাপন করা হয়েছে। 
আলী দ্বারা রচিত প্রথম উপন্যাস "ডেসটিনি", যা ১৯৮৮ সালে প্রকাশিত হয়। এটির কেন্দ্রীয় চরিত্র ১৬ বছর বয়সী ফরিদা। গল্পটি একদিকে শিক্ষা, কর্মসংস্থান, স্বাধীনতা ও ফরিদার পছন্দের একজন স্বামীর মধ্যে উত্তেজনা সৃষ্টি করে। অন্যদিকে একজন স্বামী যে তার আত্মীয়-স্বজনকে রাজি করায়, সে আর্থিক নিরাপত্তা দেয়। কিন্তু তাকে বাধ্য করা বাধ্য হয়ে থাকতে ও বাধ্য করা হয় তার সব পছন্দকে।
আর তার দ্বিতীয় উপন্যাস হলো "ভিক্টোরি", যা ১৯৮৯ সালে প্রকাশিত হয়। তিনি এটির মধ্যে কিছু বিষয় অব্যাহত রেখেছে ও আন্ত-সংস্কৃতিক বিবাহ সম্পর্কে প্রশ্নও প্রবর্তন করেছে। 
একজন সমালোচক ফরিদার সমস্যা ও ইসলামের মধ্যে সংযোগ স্থাপন করে পরামর্শ দেন যে, তিনি ‘ভাগ্যের আজ্ঞাবহ গ্রহণ’ দেখান। আরেকজন এর বিরুদ্ধে যুক্তি দেয় তার ‘নিরুৎসাহিত হতে অনিচ্ছুকতা’ ও প্রার্থনার প্রতি তার প্রতিশ্রুতির উপর জোর দেয়; তার বিশ্বাসকে একটি ইতিবাচক শক্তি হিসাবে দেখে। "ভাগ্যকে" ‘ইসলামি পুনরুত্থানের ঐতিহ্য’ বলে মনে করা হয়, যখন তার কঠোর প্রয়োগের ফলাফল জিজ্ঞাসাবাদ করা হয়। আলীকে ১৯৯০-এর দশকে উত্তর নাইজেরিয়ার একজন প্রভাবশালী নারী লেখক হিসাবে বর্ণনা করা হয়েছে।
"ডেসটিনি" কথাসাহিত্যের জন্য তিনি ডেল্টা পুরস্কার জিতেছেন। 
আলী দ্বারা রচিত প্রথম উপন্যাস "ডেসটিনি", যা ১৯৮৮ সালে প্রকাশিত হয়। এটির কেন্দ্রীয় চরিত্র ১৬ বছর বয়সী ফরিদা। গল্পটি একদিকে শিক্ষা, কর্মসংস্থান, স্বাধীনতা ও ফরিদার পছন্দের একজন স্বামীর মধ্যে উত্তেজনা সৃষ্টি করে।
"ডেসটিনি" কথাসাহিত্যের জন্য হাওয়া আলী ডেল্টা পুরস্কার গ্রহণ করেছেন। 
আলীর দ্বিতীয় উপন্যাস হলো "ভিক্টোরি", যা ১৯৮৯ সালে প্রকাশিত হয়। তিনি এটির মধ্যে কিছু বিষয় অব্যাহত রেখেছে ও আন্ত-সংস্কৃতিক বিবাহ সম্পর্কে প্রশ্নও প্রবর্তন করেছে।
গুলনাজ কারাতাস

গুলনাজ কারাতাস (জন্ম: ১৯৭১, সোলহান - ২৫ অক্টোবর ১৯৯২ ) (যুদ্ধ-নাম - বেরিতান) এর মহিলা যোদ্ধা, যিনি ছিলে কুর্দিস্তান ওয়ার্কার্স পার্টি (পিকেকে)-এর সদস্য।
কারাতসের জন্ম তুঞ্জেলির আলেভি কুর্দিদের একটি পরিবারে, এরপর তিনি এলাজিগের প্রাথমিক ও মাধ্যমিক বিদ্যালয়ে পড়েছেন। ১৯৮৯ সালে তিনি ইস্তাম্বুল বিশ্ববিদ্যালয়ে অর্থনীতি বিভাগে পড়াশোনা শুরু করেন। জানা গেছে যে ১৯৯০ সাল পর্যন্ত তিনি তার কুর্দি পরিচয় সম্পর্কে অবগত ছিলেন না। ১৯৯০ সালে তিনি পিকেকের নেটওয়ার্ক সম্পর্কে জানতেন পারে এবং তাকে গ্রেপ্তার করা হয়, কিন্তু ১৯৯১ সালে কিছুদিন পরেই মুক্তি পান। ১৯৯১ সালের ৯ মে তিনি সিনাক প্রদেশের কুকি পর্বতমালায় গিয়ে পিকেকে-তে যোগ দেন। ১৯৯২ সালে তাকে সেমডিনলির কাছে একটি ছোট দলের নেতা হিসাবে পাঠানো হয়েছিল। ২৫ অক্টোবর ১৯৯২ সালে তিনি ইরাকি কুর্দিস্তানপন্থী বারজানি পেশমার্গাদের বিরুদ্ধে লড়াই করেছিলেন, যারা কুর্দি গৃহযুদ্ধের সময় তুর্কি সেনাবাহিনীর সাথে নিজেদের মিত্র করে নিয়েছিলেন। কিংবদন্তি বলে, তিনি শেষ বুলেট পর্যন্ত লড়াই করেছিলেন। প্রতিপক্ষ পেশমার্গের সেনাপতি তাকে আত্মসমর্পণের জন্য ডেকেছিলেন। কিন্তু তিনি গ্রেপ্তার এড়াতে একটি পাহাড়ের চূড়া থেকে ঝাপ দেন। তিনি পিকেকে এর ইতিহাসে একজন আইকনিক ব্যক্তিত্ব হয়ে উঠেছিলেন এবং অনেক গান এবং নবজাতকের নাম তার নামে রাখা হয়েছে। হালিল উয়েসাল ২০০৬ সালে তার জীবন নিয়ে একটি চলচ্চিত্র নির্মাণ করেন। তার দেহাবশেষ ২০০৫ সালে পাওয়া গিয়েছিল এবং পিকেকে ঐ দেহাবশেষ তাদের নিয়ন্ত্রিত এলাকায় নিয়ে যায় এবং সেখানেই তাকে দাফন করা হয়।